Publication: Magyar Közlöny
Issue: MK-2002-163 (Year: 2002, Number: 163)
Era: 1990-2004
Section: juttatásairól és kedvezményeirõl szóló 277/1997. (XII. 22.) Korm. rendelet elõírásainak megfelelõen használható fel. Az
Paragraph Index: 1315

2. Pedagógusok szakkönyvvásárlása FAJLAGOS ÖSSZEG: 14 000 forint/pedagógus A támogatást a helyi önkormányzatok igényelhetik a Kt. 19. § (3) bekezdése alapján, az általuk fenntartott — a törvény 20—21. §-ában és a 122. § (3) bekezdésében felsorolt típusú — intézményekben, közalkalmazotti jogviszonyban, pedagógus-munkakörben, továbbá szabadidõ-szervezõ és gyermek- és ifjúságvédelmi felelõs, illetve a törvény 22. §-ában felsorolt intézményekben pedagógiai szakértõ vagy pedagógiai elõadó munkakörben (a továbbiakban együtt: pedagógus létszám) foglalkoztatottak után. Az igényjogosultság részletes feltételeit a Kt. végrehajtásáról szóló 20/1997. (II. 13.) Korm. rendelet határozza meg. Az igényjogosultság alapja a 2002. december 31-én várható (becsült) pedagógus létszám, a fent hivatkozott rendelet jogosultságra vonatkozó elõírásainak figyelembevételével. Az igénybe vett támogatás elszámolása a normatív hozzájárulásokkal azonos eljárás alapján, a költségvetési évben e jogcímen jogszerûen elszámolt költségek figyelembevételével, a Korm. rendelet 7. §-a alapján 2002. december 31-ei tényleges pedagógus létszám alapján történik. A tárgyévi támogatással történõ elszámolást az ezzel összefüggõ gazdasági eseményeket rögzítõ nyilvántartásokkal és bizonylatokkal kell alátámasztani.

Source: https://magyarkozlony.hu/hivatalos-lapok/b6c9a6c5be4042d409f2d50aade190a62b02185b/dokumentumok/be97ba32c6edd7fb393622406098c358689c3446/letoltes